Tamni način

U novootvorenom Sparu na Jadranskoj cesti u Bibinjama, u subotu navečer se odigrala oružana pljačka nalik onoj u filmovima. Naime, oko 23 sata u trgovinu su ušetala tri maskirana muškarca naoružana puškama, prijeteći djelatnicima.

S obzirom da se bližio kraj radnog vremena, kako doznajemo, u trgovini nije bilo kupaca, a pljačkaši su sve djelatnike zatvorili u jednu prostoriju. Cilj je bio domoći se dnevnog utrška koji se sprema u blagajnički sef opremljen bravom s vremenskom odgodom.

– Materijalna šteta bit će naknadno utvrđena, a protiv nepoznatih počinitelja podnosi se kaznena prijava Državnom odvjetništvu, doznajemo od glasnogovornika PU zadarske, Elisa Žodana, koji nam je potvrdio da su pljačkaši bili grubi i da je ozlijeđena jedna djelatnica.

Ona je bila zadužena za rukovanje blagajničkim sefom, no nije znala šifru , što je kod razbojnika izazvalo bijes. Jedan od pljačkaša nesretnu je ženu nekoliko puta udario kundakom puške po glavi zbog čega je pretrpjela teške ozljede bubnjića.

Uvidjevši da je sef nemoguće otvoriti, “počistili” su blagajne u kojima je još bilo novaca i pobjegli.

Podijeli ovo: Facebook

Twitter

Tumblr

WhatsApp

Telegram

Skype



Ostavi komentar koristeći Facebook